nahid-hub/BLUGE-bengali-wikipedia-section-title-prediction huggingface dataset:
উত্তর কোরিয়ার জনসংখ্যা সংগঠন একেবারে সরল। সংখ্যাগরিষ্ঠ হচ্ছে কোরীয় সম্প্রদায়, আরো আছে জাপানি, প্রবাসী চীনা ইত্যাদি। কোরীয় কেন্দ্রীয় গণমাধ্যম ১৬ই ডিসেম্বর, ২০০৯ রিপোর্ট অনুসারে, ২০০৮ সালের ১০ই জানুয়ারি উত্তর কোরিয়ার মোট জনসংখ্যা দাঁড়ায় ২ কোটি ৪০লক্ষের বেশি।

কোরীয় ভাষা উত্তর কোরিয়ার জাতীয় ভাষা। এখানকার প্রায় ২ কোটি ৩০ লক্ষ মানুষ কোরীয় ভাষায় কথা বলেন। উত্তর কোরিয়াতে ভাষাগত বৈচিত্র্য নেই বললেই চলে। কোরীয় ব্যতীয় কোন উল্লেখযোগ্য ভাষাগত বা জাতিগত সংখ্যালঘু সম্প্রদায় এখানে বাস করে না।

উত্তর কোরিয়ার আদর্শ কোরীয় ভাষার নাম মুনহোয়াও, যার অর্থ পরিশীলিত ভাষা। এটি দক্ষিণ কোরিয়ায় ব্যবহৃত আদর্শ কোরীয় ভাষাটির চেয়ে আলাদা। এটি উত্তর কোরিয়ার রাজধানী পিয়ং ইয়াং অঞ্চলে প্রচলিত ভাষার উপর ভিত্তি করে গড়ে উঠেছে। উত্তর কোরিয়াতে ছয়টি আঞ্চলিক উপভাষা রয়েছে, তবে চেজু দ্বীপের উপভাষাটি বাদে এরা পরস্পর বোধগম্য।

উত্তর কোরিয়াতে ব্যবহৃত সবচেয়ে গুরুত্বপূর্ণ বিদেশী ভাষা সম্ভবত চীনা ভাষার অবস্থান। উত্তর কোরিয়ার সাক্ষরতার হার উচ্চ, প্রায় ৯৩%।১৯৪৯ সালে উত্তর কোরিয়াতে আইন করে গণমাধ্যমে চীনা অক্ষর ব্যবহার করে কোরীয় ভাষা লেখা নিষিদ্ধ করা হয়। তবে একই সাথে উত্তর কোরিয়ার স্কুলগুলিতে চীনা ভাষা শিক্ষার ব্যবস্থাও করা হয়েছে। অন্যদিকে দক্ষিণ কোরিয়ার ভাষাতে ইংরেজি ও জাপানি শব্দ ব্যবহারের প্রবণতা লক্ষ করা যায়, যা উত্তর কোরিয়াতে সমালোচিত। ভাষা পরিকল্পনা, ভাষা নীতি, এবং নতুন শব্দ সৃষ্টি ও গ্রহণের নীতি প্রণয়নের ব্যাপারেও উত্তর কোরিয়ার প্রশাসন দক্ষিণ কোরীয় প্রশাসনের চেয়ে বেশি উদ্যমী।

সঠিক অনুচ্ছেদ শিরোনাম কোনটি?
titleA. ইতিহাস
titleB. জনসংখ্যা
titleC. অর্থনীতি
titleD. পিয়ং ইয়াং মেট্রো
উত্তর: titleB
এক দেশে থাকে এক রাজা ছিল ও তার ছিল ৬ রানি। রাজা পরপর ৬টি বিয়ে করেছেন কিন্তু কোনো রানির ঘরেই কোনো সন্তান হয় নি। এই নিয়ে রাজার মনে অনেক দুঃখ। শুধু রাজাই নয়, রাজ্যের সকল প্রজাদের মাঝেও অসন্তোষ। একদিন রাজা স্বপ্নে জানতে পারলেন, আরো একটি বিয়ে করলে সপ্তম বিবির ঘরে আসবে সন্তান।

সন্তানের আশায় তিনি বিয়ে করলেন আবার। নতুন বিবি ঘরে এনেছে দেখে আগের ছয় বিবির গায়ে জ্বালা উঠে যায়। আগের রানীদের ছয় জনই খুব অহংকারী, দেমাগী। ছোট রানী খুব শান্ত ও নম্র। এ জন্য রাজা ছোট রানীকে বেশি ভালোবাসতেন। ফলে ছয় রানীর চোখের বিষ হয়ে যায় ছোট রানী। একদিন খবর আসে ছোট রানী সন্তানসম্ভবা। এই খুশিতে প্রজাদের জন্য রাজকোষ এবং রাজভাণ্ডার খুলে দেন রাজা। সেখান থেকে প্রয়োজন মতো অর্থ ও সম্পদ নিতে পারবে প্রজারা। দেখতে দেখতে জন্মের সময় চলে এলো। আতুর ঘরে রইলেন ছয় রানী এবং একজন গৃহপরিচারিকা। বাইরে সন্তানের মুখ দেখার জন্য অপেক্ষা করতে লাগলেন রাজা।

অজ্ঞান অবস্থায় ছোট রানী সাতটি ছেলে এবং একটি কন্যা সন্তানের জন্ম দেন। হিংসুটে ছয় রানী চক্রান্ত করে জন্মের পরপরই মেয়ে ও ছেলেগুলোকে সরিয়ে ফেলে। কাঁচা মাটির পাত্রে ভরে তাদেরকে পুতে দেয় প্রাসাদের পেছনের বাগানে এবং জানায় রাণীর গর্ভে সাতটি ব্যাঙ ও একটি ইঁদুর জন্মগ্রহণ করেছে। রাজা খবর শুনে রেগে গিয়ে ছোট রাণীকে রাজপ্রাসাদ থেকে বের করে দেন।

এভাবে চলতে থাকে, দিন দিন খাঁ খাঁ করতে থাকে রাজবাড়ি। একদিন রাজ বাগানের মালী এসে জানায় পূজা দেবার জন্য বাগানে যথেষ্ট ফুল নেই। একটি গাছে শুধু সাতটি চম্পা আর একটি পারুল ফুল আছে। রাজা বললেন, এগুলোকেই নিয়ে আসো। মালী ফুল আনতে গেলে তারা হাতের নাগালের বাইরে উপরে উঠে যায়। মালী আবারো ধরতে গেলে বলে, রাজা না আসলে এই ফুল ছিঁড়তে দেবে না। এমন অদ্ভুত ঘটনা শুনে রাজা সাথে সাথে চলে আসলেন। আসার পর তারা আবার জানায়, বড় রানী না আসলে ফুল দেবে না। বড় রানী আসার পর জানায়, মেজ রানী না আসলে দেবে না। মেজ রানী আসলে আবার জানায় সেজ রানীর দাবী। এভাবে সকল রানী আসার পর সাতটি চম্পা ফুল বলে বনবাসে যাওয়া দুঃখী ছোট রানী না আসলে কাউকে ফুল ছিঁড়তে দেয়া হবে না। ঘোড়সওয়ার পাঠিয়ে বন থেকে খুঁজে বের করে আনা হলো ছোট রানীকে।

ছোট রানীর গায়ের কাপড় ছেড়া। এই বেশেই ফুল তোলার জন্য হাত বাড়ালেন, আর অমনিই কোলে নেমে আসে সাতটি রাজপুত্র আর একটি রাজকন্যা। মানবরূপ ধারণ করার সাথে সাথেই তারা মা মা বলে ডাকা শুরু করলো ছোট রানীকে। পুতে দেবার ফলে তারা মরে যায়নি, বাগানের ফুল হয়ে বেঁচে ছিল এতদিন। এরপর তারা ছয় রানীর অপকর্মের কথা বললেন রাজাকে। এমন অমানবিক কাজের কথা শুনে ছয় রানীকে কাটা দিয়ে পুতে ফেলার আদেশ দিলেন রাজা। এরপর রাজা সুখে শান্তিতে দিন কাটাতে লাগলেন এবং রাজ্যেও অপয়া কেটে গিয়ে বিরাজ করতে লাগলো সুখ।

সঠিক অনুচ্ছেদ শিরোনাম কোনটি?
titleA. সাত ভাই চাম্পা (১৯৯৪)
titleB. শিল্পকর্ম
titleC. কাহিনীসংক্ষেপ
titleD. সাত ভাই চম্পা (১৯৬৮)
উত্তর: titleC
খাদিমনগর জাতীয় উদ্যানে আছে প্রচুর সেগুন গাছ। এছাড়াও দেখা যায় ঢাকি জাম, গর্জন, চম্পা ফুল, চিকরাশি, চাপালিশ, মেহগনি, শিমুল, চন্দন, জারুল, আম, জাম, কাউ, লটকন, বন বড়ই, জাওয়া, কাইমূলা, গুল্লি, পিতরাজ, বট, আমলকি, হরিতকি, বহেড়া, মান্দা, পারুয়া, মিনজিরি, অর্জুন, একাশিয়া প্রভৃতি। বাঁশের প্রজাতিগুলো হচ্ছে জাইবাশ, বেতুয়া বাঁশ, পেঁচা বাঁশ, পারুয়া বাঁশ এবং বেতের প্রজাতিগুলো হচ্ছে তাল্লাবেত, জালিবেত।

সঠিক অনুচ্ছেদ শিরোনাম কোনটি?
titleA. প্রাণ বৈচিত্র্য
titleB. প্রাণী
titleC. উদ্ভিদ
titleD. শকুনের নিরাপদ এলাকা
উত্তর: titleC
বায়িডরা কর চাষের ইতিমধ্যে বিদ্যমান ব্যবস্থার সংস্কার করেছিল। তারা পারস্যের আমিরদের একত্রিত করে এবং তাদের জমিকে ইকতা'য় পুনর্গঠিত করে, যার সীমানা পূর্ববর্তী রাজ্যের সাথে অনেকাংশেই সমান ছিল। ইকতার অন্যান্য বেশিরভাগ রূপের বিপরীতে, এটি বংশগত ছিল, কিন্তু প্রাপ্তবয়স্ক বেশি ছেলে থাকাকালীন জমিটি বিভক্ত হতো।

সঠিক অনুচ্ছেদ শিরোনাম কোনটি?
titleA. ইকতা 'ও সামন্ততন্ত্র
titleB. ইকতার বুয়েদ সংস্কার
titleC. দিল্লির মামলুক সুলতানিতে ইকতা '
titleD. সেলজাক যুগে ইকতা '
উত্তর: titleB
মূঘল সম্রাজ্যের প্রতিষ্ঠাতা বাবরের উত্তরসূরি হুমায়ূন রাজত্ব হারিয়েছিলেন যখন ১৫৪০ সালে সূর সম্রাজ্যের প্রতিষ্ঠাতা শের শাহ সূরি তাকে ভারতের বাইরে বিতাড়িত করেছিল। দিল্লী এবং আগ্রার পতন হয়েছিল শের শাহর হাতেই। পরবর্তীতে ১৫৪৫ সালে তার মৃত্যু হয়। তার উত্তরসূরী হয় ছোট ছেলে ইসলাম শাহ সূরি, যিনি ছিলেন একজন দক্ষ শাসক। ১৫৫৩ সালে তার মৃত্যুর পর সূর সাম্রাজ্য উত্তরাধিকার যুদ্ধে জড়িয়ে পড়েন এবং বিদ্রোহী ও প্রদেশসমুহের বিচ্ছিন্নতাবাদীদের দ্বারা আক্রান্ত হয়েছিলেন। হারানো রাজত্ব ফিরে পেতে হুমায়ূন এই বিবাদ কাজে লাগিয়েছিলেন এবং ১৫৫৫ সালের ২৩শে জুলাই মুঘলরা সিকান্দার শাহ সুরি কে পরাজিত করে, এবং সবশেষে দিল্লী ও আগ্রার উপর নিয়ন্ত্রণ ফিরে পায়।

ইসলাম শাহ সূরির আইনসঙ্গত উত্তরাধিকারি, তার ১২ বছর বয়সী ছেলেকে তার মামা হত্যা করে এবং আদিল শাহ সুরি হিসাবে সিংহাসনে বসেছিলেন। যদিও নতুন শাসক রাজ্যের সমস্যার চেয়ে আনন্দজনক কাজে বেশি আগ্রহী ছিলেন। ওসব কাজ বেশিরভাগই রেওয়ারি থেকে আগত একজন হিন্দু, হেমুকে দেওয়া হতো যিনি সামান্য অবস্থা থেকে আদিল শাহর প্রধানমন্ত্রী এবং সূরি সেনাবাহিনীর জেনারেল হয়েছিলেন। ১৫৫৬ সালের ২৬ জানুয়ারি যখন হুমায়ূন মারা যান, তিনি বাংলায় ছিলেন। মুঘল বাদশাহর মৃত্যু মুঘলদের পরাজিত করার ও হারানো অঞ্চল পুনরুদ্ধার করার আদর্শ সুযোগ করে দিয়েছিল।

হেমু বাংলা থেকে দ্রুত যাত্রা করেছিলেন এবং মুঘলদের বায়ানা ,ইতাহা,সাম্ভাল,কালপি এবং নারাউল থেকে তাড়িয়ে দিয়েছিলেন। আগ্রাতে প্রশাসক শহর ত্যাগ করেছিলেন এবং হেমুর আসন্ন হামলার সংবাদ পেয়ে যুদ্ধ না করে পালিয়ে গিয়েছিলেন. প্রশাসকের পিছু ধাওয়া করে হেমু দিল্লীর ঠিক বাইরে তুঘলাকাবাদে পৌছে যান, যেখানে তিনি মুঘল প্রশাসক তারদি বেগ খানের সেনাবাহিনীর দেখা পান এবং তুঘলাকাবাদের যুদ্ধে তাদের পরাজিত করেন।১৫৫৬ সালের ৭ অক্টোবরের যুদ্ধের পর তিনি দিল্লী দখল করেছিলেন এবং "বিক্রমাদিত্য" ("বিক্রমজিৎ") উপাধি ধারণ করে রাজকীয় মর্যাদা দাবী করেছিলেন।

সঠিক অনুচ্ছেদ শিরোনাম কোনটি?
titleA. যুদ্ধ
titleB. পটভূমি
titleC. ভবিষ্যৎ ফল
titleD. বিন্যাস
উত্তর: titleB
গ্লিসন লাই গ্রুপ তত্ত্ব, কোয়ান্টাম বলবিজ্ঞান এবং সংযুক্তিবিদ্যা সহ গণিতের বিচিত্র বিস্তীর্ণ ক্ষেত্রে মৌলিক অবদান রেখেছিলেন। ফ্রিম্যান ডাইসনের মতে গণিতবিদদের বিখ্যাত শ্রেণিবদ্ধকরণ পাখি বা ব্যাঙ হিসেবে হয়, গ্লিসন ছিলেন ব্যাঙ: তিনি দূরদর্শী গঠনের জন্য সেরা তত্ত্বের চেয়েও সমস্যা সমাধানকারী হিসাবে কাজ করেছিলেন।

সঠিক অনুচ্ছেদ শিরোনাম কোনটি?
titleA. গণিত গবেষণা
titleB. হিলবার্টের পঞ্চম সমস্যা
titleC. জীবনী
titleD. অন্যান্য ক্ষেত্রসমূহ
উত্তর: titleA
কম্পিউটারের রয়েছে প্রচুর ব্যবহার। ঘরের কাজ থেকে শুরু করে ব্যবসায়িক, বৈজ্ঞানিক ইত্যাদি নানা ক্ষেত্রে এর অপরিসীম ব্যবহার।
সর্বোপরি যোগাযোগ ক্ষেত্রে এটি এনেছে অনন্য বিপ্লব। চিকিৎসা ও মানবকল্যাণেও এটি এক অনন্য সঙ্গী। এক কথায় কম্পিউটার এমন এক যন্ত্র যা প্রায় সকল কাজ করতে সক্ষম।

ভূগোলে কমপিউটারের ব্যবহার:

শিক্ষাক্ষেত্রে কম্পিউটারের ব্যবহার:

মাল্টিমিডিয়া প্রযুক্তির মাধ্যমে শ্রেণিতে পাঠদানের ক্ষেত্রে কম্পিউটারের ব্যাবহার রয়েছে। এছাড়াও ফলাফল প্রকাশের ক্ষেত্রে মাইক্রোসফট এক্সেল ব্যবহৃত হয়।

সঠিক অনুচ্ছেদ শিরোনাম কোনটি?
titleA. হাইব্রিড কম্পিউটার
titleB. প্রয়োগ
titleC. সফটওয়্যার
titleD. ডিজিটাল কম্পিউটার
উত্তর: titleB
লেস জ্যাকসন সহজাত প্রকৃতিতে দ্রুততার সাথে সরল ভঙ্গীমায় অগ্রসর হতেন এবং নিখুঁত ও মিতব্যয়ী বোলিং করে স্মরণীয় হয়ে আছেন। উইকেটের উভয়দিক দিয়েই বলকে সুইং করানোয় দক্ষতা প্রদর্শন করেছেন। দীর্ঘ ছয় ফুট উচ্চতার অধিকারী ছিলেন। উচ্চতাকে কাজে লাগিয়ে বোলিং করতেন। স্বল্প দূরত্ব থেকে বোলিং করতেন। ফলে দীর্ঘ সময় একাধারে বোলিং কার্য চালিয়ে যেতেন। কাউন্টি ক্রিকেটের অরক্ষিত উইকেটে তাকে মোকাবেলা করা দুষ্কর হয়ে পড়তো।

ফাস্ট কিংবা ফাস্ট-মিডিয়াম বোলিংয়ের অধিকারী লেস জ্যাকসন নিখুঁত বোলিং ও সুরক্ষিত উইকেট তুলে নেয়ার কারণে স্মরণীয় হয়ে আছেন। ১৯৪৭ থেকে ১৯৬৩ সাল পর্যন্ত কাউন্টি ক্রিকেটে ডার্বিশায়ারের প্রতিনিধিত্ব করেছেন। ইংরেজ বোলিং গড়ে নিয়মিতভাবে শীর্ষে কিংবা কাছাকাছি অবস্থানে থেকেছেন। টেস্ট ক্রিকেটে অনুপস্থিতির জন্য জ্যাকসনের দূর্বল ব্যাটিংশৈলী উপস্থাপনা বৃহদাংশে দায়ী।

সঠিক অনুচ্ছেদ শিরোনাম কোনটি?
titleA. টেস্ট ক্রিকেট
titleB. প্রথম-শ্রেণীর ক্রিকেট
titleC. খেলার ধরন
titleD. মূল্যায়ন
উত্তর: titleC
হাসান আল-খাররাত ১৮৬১ খ্রিষ্টাব্দে দামেস্কের একটি সুন্নি মুসলিম পরিবারে জন্মগ্রহণ করেন। তিনি শহরে বেড়ে উঠেছেন। উচ্চ বিদ্যালয়ের শিক্ষা তিনি লাভ করেননি। তিনি পুরনো শহরের আল-শাগুর কোয়ার্টারের রাত্রিকালীন প্রহরী এবং ফলবাগানের রক্ষী হিসেবে কাজ করেছেন। ১৯২৫ খ্রিষ্টাব্দের শেষের দিক পর্যন্ত তিনি এই দায়িত্ব পালন করেছেন।

১৯২০ খ্রিষ্টাব্দে সিরিয়ায় ফরাসি মেন্ডেট শুরু হয়। মেন্ডেটের শুরুর দিকে হাসান ছিলেন আল-শাগুরের "কাবাদাই"। কাবাদাই ছিলেন গ্রাম বা মহল্লার প্রথাগত নেতা। স্থানীয় অপরাধীদের কাছ থেকে মহল্লার রক্ষা করার অনানুষ্ঠানিক দায়িত্ব তাদের উপর ছিল। ইতিহাসবিদ ফিলিপ এস. খুরির মতে ব্যক্তিগত ক্ষমতা, সম্মান এবং সংখ্যালঘু ও দরিদ্রদের রক্ষার জন্য জনতা কাবাদাইদের সম্মানিত হিসেবে দেখত। তার মতে একজন "কাবাদাই" সাধারণত গতানুগতিক প্রাতিষ্ঠানিক শিক্ষা পরিহার করেন এবং "আরব ঐতিহ্য ও প্রথার ধারক, জনপ্রিয় সংস্কৃতির অভিভাবক" হিসেবে গণ্য হন। কাবাদাইরা শহরের গণ্যমান্যদের সাথে সম্পর্ক রাখতেন। গণ্যমান্যদের সাথে বাসিন্দাদের সরাসরি সম্পর্ক না থাকলেও কাবাদাইদের সাথে মহল্লার বাসিন্দাদের সরাসরি সম্পর্ক থাকত।

সঠিক অনুচ্ছেদ শিরোনাম কোনটি?
titleA. বিদ্রোহী নেতাদের সাথে উত্তেজনা
titleB. প্রারম্ভিক ও কর্মজীবন
titleC. সিরিয়ান মহাবিদ্রোহে ভূমিকা
titleD. দামেস্কের যুদ্ধ
উত্তর: titleB
ইতালীয় ইঞ্জিনিয়ার পিয়ের জর্জিয়ো পেরোটো একটি ব্যক্তিগত ডেস্কটপ কম্পিউটার আবিষ্কার করেন যার নাম প্রোগ্রাম ১০১ এবং এটিই প্রথম বাণিজ্যিক ব্যক্তিগত ডেস্কটপ কম্পিউটার যা ইতালীয় কোম্পানি অলিভেট্টি উৎপাদন করেন। প্রকল্পটি শুরু হয়েছিল ১৯৬২ সালে। ১৯৬৪ সালে এটি ছাড়া হয় নিউ ইয়র্ক বিশ্ব মেলায়, দাম ছিল $৩২০০ এবং ভলিউম হারে উৎপাদন হয় ১৯৬৫ সালে। প্রোগ্রামা ১০১ আসার পূর্বে কম্পিউটার ছিল একেকটা ট্রাকের সমান এবং বিশেষ প্রশিক্ষণ প্রাপ্ত অভিজ্ঞরাই ব্যবহার করত। কিন্তু প্রোগ্রামার আকার ছিল একটি টাইপরাইটারের সমান যা সবার ব্যবহার করতে পারত।

নাসা কম করে হলেও দশটি প্রোগ্রামা ১০১ নিয়ে আসে এ্যাপোলো ১১ মিশনে (১৯৬৯) হিসাব নিকাষ করার সুবিধার্থে। এবিসি প্রোগ্রামা ১০১ ব্যবহার করেছিল ১৯৬৯ সালের প্রেসিডেন্ট নির্বাচনের ভবিষ্যৎ বানী করতে। এছাড়া আমেরিকান সেনাবাহিনী ভিয়েতনাম যুদ্ধে তাদের কর্মপরিকল্পনার জন্য এটি ব্যবহার করেছিল। এটি সেসময় স্কুল, হাসপাতাল, সরকারি অফিসে ব্যবহার করা হত। এই বিপুল ব্যবহারই ব্যক্তিগত কম্পিউটারের যুগের সূচনা করে।

১৯৬৮ সালে হিউলেট প্যাকার্ডকে বলা হয় $৯০০০,০০০ রয়্যালটি অলিভেট্টি কোম্পানিকে পরিশোধ করতে। কারণ এইচপি'র তৈরি করা ৯১০০এ মডেলটি প্রোগ্রামাতে ব্যবহৃত কিছু প্রযুক্তির (চৌম্বকীয় কার্ড, আর্কিটেকচার এবং অন্যান্য কিছু উপাদান) হুবহু কপি করেছে বলে আদালত রায় দেয়।

১৯৬৫ থেকে ১৯৬৯ সালের মধ্যে সোভিয়েতের এমআইআর ধারার কম্পিউটার তৈরি করা হয় যার নেতৃত্বে ছিল ভিক্টর গুলসকভ। এটি খুবই ছোট করে নকশা করা হয় যাতে ইঞ্জিনিয়ারিং এবং বৈজ্ঞানিক ক্ষেত্রে তা ব্যবহার করা যায়। এতে উচ্চ-স্তরের প্রোগ্রামিং ভাষা ব্যবহার করা হয়। এতে নব্যধারা হিসেবে যোগ করা হয় ব্যবহারকারী ইন্টারফেস একটি কিবোর্ড, মনিটর, এবং একটি লাইট পেন যাতে প্রদশর্নীতে লেখা এবং আঁকা ঠিক করা যায়।

সঠিক অনুচ্ছেদ শিরোনাম কোনটি?
titleA. ইতিহাস
titleB. বহনযোগ্য
titleC. বিষাক্ততা
titleD. প্রকারভেদ
উত্তর: titleA
জুলাই, ২০১৮ সালে জিম্বাবুয়ে গমন করেন। জিম্বাবুয়ে সফরে তিনি নিজেকে পূর্ণাঙ্গভাবে মেলে ধরার চেষ্টা অব্যাহত রাখেন। এ সফরে তিনটি সেঞ্চুরি করেন ও ওডিআইয়ের ইতিহাসের প্রথম খেলোয়াড় হিসেবে প্রথম নয়টি খেলায় অংশ নিয়ে চারটি সেঞ্চুরি করেন।

২০ জুলাই, ২০১৮ তারিখে বুলাওয়েতে অনুষ্ঠিত সিরিজের চতুর্থ ওডিআইয়ে জিম্বাবুয়ে দলের বিপক্ষে অবিস্মরণীয় ক্রীড়াশৈলী উপহার দেন। তিনি ও ফখর জামান উদ্বোধনী জুটিতে ৩০৪ রান তুলে নতুন রেকর্ড গড়েন। পাকিস্তান দল মাত্র এক উইকেট হারিয়ে ৩৯৯ রান তুলতে সমর্থ হয়। এ সংগ্রহটিও পাকিস্তানের ওডিআইয়ে সর্বোচ্চ দলীয় সংগ্রহরূপে বিবেচ্য। সমগ্র সিরিজে এ দুজন ৭০৫ রান তুলেন। এরফলে দ্বি-পক্ষীয় সিরিজে কোন জুটির সর্বোচ্চ সংগ্রহরূপে স্বীকৃতি পায়।

সঠিক অনুচ্ছেদ শিরোনাম কোনটি?
titleA. ইংল্যান্ড ও আয়ারল্যান্ড গমন
titleB. দক্ষিণ আফ্রিকা গমন
titleC. জিম্বাবুয়ে গমন
titleD. আন্তর্জাতিক ক্রিকেট
উত্তর: titleC
ভূমির পরিমাপ পদ্ধতি সঠিক এবং সহজ করার জন্য ইংরেজ বিজ্ঞানী এডমন্ড গান্টা এই পদ্ধতি আবিষ্কার করেন। তিনি ভূমি পরিমাপের জন্য ইস্পাত দ্বারা এক ধরনের শিকল আবিষ্কার করেন। পরবর্তীতে তার নাম অনুসারেই এই শিকলের নামকরণ করা হয় গান্টার শিকল। আমাদের দেশে গান্টার শিকল দ্বারা জমি জরিপ অত্যন্ত জনপ্রিয়। একর, শতক এবং মাইলষ্টোন বসানোর জন্য গান্টার শিকল অত্যন্ত উপযোগী। এই শিকলের দৈর্ঘ্য ২০.৩১ মিটার (প্রায়) বা ৬৬ ফুট।

গান্টার শিকল ভূমি পরিমাপের সুবিধার্থে একে ১০০ ভাগে ভাগ করা হয় থাকে। এর প্রতিটি ভাগকে লিঙ্ক বা জরীপ বা কড়ি বিভিন্ন নামে ডাকা হয়।

দৈর্ঘ্য ১০ চেইন × প্রস্থে ১ চেইন = ১০ বর্গ চেইন = ১ একর

আমাদের দেশে জমি-জমা মাপ ঝোকের সময় চেইনের সাথে ফিতাও ব্যবহার করা হয়। সরকারি ভাবে ভূমি মাপার সময় চেইন ব্যবহার করা হয় এবং আমিন বা সার্ভেয়ার ইত্যাদি ব্যক্তিগণ ভূমি মাপার সময় ফিতা ব্যবহার করেন। ভূমির পরিমাণ বেশি হলে চেইন এবং কম হলে ফিতা ব্যবহার করাই বেশি সুবিধাজনক।

গান্টার শিকলে ১০ লিঙ্ক বা ৭৯.২ ইঞ্চি পর পর নস বা ফুলি স্থাপন করা হয়

২০ লিঙ্ক বা ১৫৮.৪ ইঞ্চি পর স্থাপিত হয়

৩০ লিঙ্ক বা ২৩৭.৩ ইঞ্চি পর স্থাপিত হয়

৪০ লিঙ্ক বা ৩১৬.৮ ইঞ্চি পর স্থাপিত হয়

৫০ লিঙ্ক বা ৩৯৬.০ ইঞ্চি পর স্থাপিত হয়

৮০ গান্টার বা ১৭৬০ গজ পর স্থাপিত হয় - মাইল ষ্টোন

সঠিক অনুচ্ছেদ শিরোনাম কোনটি?
titleA. কাঠা, বিঘা, একর অনুযায়ী পরিমান
titleB. বিভিন্ন প্রকারের আঞ্চলিক পরিমাপ
titleC. কিলোমিটার, মিটার, সেন্টিমিটার, মিলিমিটার, মাইক্রোমিটার, মাইল, গজ, ফুট, ইঞ্চি অনুযায়ী পরিমান
titleD. গান্টার শিকল এর লিঙ্ক/জরীপ/কড়ি
উত্তর: titleD
প্রবাদ অনুসারে 'মধু' এবং 'কৈটভ' নামের দুটি অসুর বেদের সৃষ্টির সময়ে ব্রহ্মার থেকে সেগুলি চুরি করে নেয়। ব্রহ্মা বিষ্ণুকে যোগনিদ্রা থেকে জাগিয়ে বেদ উদ্ধারের জন্য অনুরোধ করেন। তখন বিষ্ণু 'হয়গ্রীবে'র রূপ ধারণ করে রসাতলে যান এবং বেদসমূহ উদ্ধার করে এনে ব্রহ্মাকে দেন। এর পরে বিষ্ণু উত্তর-পূর্বে এসে হয়গ্রীব রূপে শুয়ে পড়েন। মধু এবং কৈটভ ঘুরে এসে বিষ্ণুকে যুদ্ধ করতে বলে। সেই যুদ্ধে বিষ্ণু অসুর দুজনকে পরাস্ত করে প্রাণনাশ করেন।

কালিকা পুরাণ মতে, এই তীর্থস্থানের প্রতিষ্ঠাতা ঔর্বঋষি। ভগবান বিষ্ণু ঔর্বঋষির তপস্যা ভঙ্গকারী জ্বরাসুর, হয়াসুর ইত্যাদি পাঁচজন অসুরকে বধ করে হয়গ্রীব মাধব নামের এই পর্বতে অবস্থান করে আছেন।

সঠিক অনুচ্ছেদ শিরোনাম কোনটি?
titleA. উপাসনা
titleB. ইতিহাস
titleC. গঠন
titleD. কিংবদন্তি
উত্তর: titleD
সাধারণত প্রতিটি দল একজন করে দুইজন স্কোরার নিয়োগ করে থাকে। ক্রিকেটের আইন অনুসারে অফিসিয়াল স্কোরার কত রান হয়েছে, কত উইকেট পড়েছে, এবং কত ওভার খেলা হয়েছে তা লিপিবদ্ধ করে রাখে। তারা আম্পায়ারের সংকেত দেখে এবং খেলার বিরতিতে আম্পায়ারের সাথে স্কোর মিলিয়ে দেখে তা ঠিক আছে কিনা। বাস্তবে স্কোরাররা আরো অনেক ব্যাপার লিপিবদ্ধ করে, যেমনঃ বোলারের বোলিং পরিসংখ্যান, কোন দল কি হারে বোলিং করেছে এবং দলগুলোর বিভিন্ন গড় ও পরিসংখ্যান ইত্যাদি। আন্তর্জাতিক ও জাতীয় ক্রিকেট প্রতিযোগিতায় গণমাধ্যমকে বিভিন্ন রেকর্ড ও পরিসংখ্যান জানতে হয়, তাই ধারাভাষ্যকার, সাংবাদিক ও সম্প্রচারের জন্য বিভিন্ন সময়ে আনঅফিসিয়াল স্কোরার রাখা হয়। অফিসিয়াল স্কোরাররা মাঝে মাঝে ভুল করে, তবে আম্পায়ারের ভুলের সাথে এটির তফাৎ হলো ঘটনার পর এটিকে সংশোধন করা যায়। 

সঠিক অনুচ্ছেদ শিরোনাম কোনটি?
titleA. পিচ
titleB. স্কোরার
titleC. ইতিহাস
titleD. আম্পায়ার
উত্তর: titleB
কিনসে স্কেলকে; বিষমকামী-সমকামী নির্ধারণী স্কেলও বলা হয়। একজন মানুষের অভিজ্ঞতা অথবা প্রতিক্রিয়ার উপর ভিত্তি করে যৌন অভিমুখিতা ব্যাখ্যা সংক্রান্ত গবেষণায় এটি ব্যবহৃত হয়। এই স্কেলে ০ থেকে ৬ পর্যন্ত দাগ বা ছক কাটা হয়। ০ মানে হলো, সে সম্পুর্ণভাবে বিষমকামী, আর ৬ মানে হলো, সে সম্পুর্ণভাবে সমকামী। পরবর্তীতে "এক্স" নামক আরেকটি দাগ যুক্ত করা হয়; যার মানে হলো "কোনো যৌন সম্পর্ক থাকবে না"। ১৯৪৮ সালে আলফ্রেড কিনসে, ওয়ার্ডেল পমেরয় এই প্রতিবেদন " সেক্সুয়াল বিহেভিয়ার ইন দ্য হিউম্যান মেল" শিরোনামে প্রথম বই হিসেবে প্রকাশ করেন এবং ১৯৫৩ সালে পরিপুরক ভাবে আরেকটি বই "সেক্সুয়াল বিহেভিয়ার ইন দ্য হিউম্যান ফিমেল" শিরোনামে প্রকাশ করেন।
সঠিক অনুচ্ছেদ শিরোনাম কোনটি?
titleA. যৌন অভিমুখিতা নির্ণয়ের ছক
titleB. ক্লেইন ছক
titleC. কিন্সে স্কেল
titleD. যৌন অভিমুখীতার বহুমাত্রিক স্কেল
উত্তর: titleC
তিরুমালা ধ্রুব বেরার গায়ে একাধিক অলংকার দেখা যায়। বিগ্রহের অনাবৃত ঊর্ধ্বাঙ্গে ‘যজ্ঞোপবীত’ (পৈতে) দেখা যায়। পৈতেটি বাঁ কাঁধ থেকে কোমরের ডান দিক পর্যন্ত লম্বিত রয়েছে। বিগ্রহের গায়ে চার সেট হার দেখা যায়। এছাড়া ধূতির উপর দু-ইঞ্চি পুরু একটি ‘কটিবন্ধম্‌’ (কোমরবন্ধ) দেখা যায়। বাহুতে বাহুবন্ধ এবং পায়ের গোড়ালির কাছেও কয়েকটি অলংকার দেখা যায়। বিগ্রহের কানে দুল দেখা যায়। এছাড়া বেঙ্কটেশ্বরের গায়ে মুদ্রার মালাও দেখা যায়।

সঠিক অনুচ্ছেদ শিরোনাম কোনটি?
titleA. অলংকার
titleB. বিবরণ
titleC. দৈনিক সেবা
titleD. সাপ্তাহিক সেবা
উত্তর: titleA
নাওয়াস বিন সামআন (রা) বলেন, "“একদা রাসূল (স) সকাল বেলা আমাদের কাছে দাজ্জালের বর্ণনা করলেন। তিনি তার ফিতনাকে খুব বড় করে তুলে ধরলেন। বর্ণনা শুনে আমরা মনে করলাম নিকটস্থ খেজুরের বাগানের পাশেই সে হয়ত অবস্থান করছে। আমরা রাসূল (স) এর নিকট থেকে চলে গেলাম। কিছুক্ষণ পর আমরা আবার তাঁর কাছে গেলাম। এবার তিনি আমাদের অবস্থা বুঝে জিজ্ঞেস করলেন, “তোমাদের কি হল?” আমরা বললাম, “হে আল্লাহ্‌র রসূল! আপনি যেভাবে দাজ্জালের আলোচনা করেছেন তা শুনে আমরা ভাবলাম হতে পারে সে খেজুরের বাগানের ভিতরেই রয়েছে”। নবী (স) বললেন, “দাজ্জাল ছাড়া তোমাদের উপর আমার আরো ভয় রয়েছে। আমি তোমাদের মাঝে জীবিত থাকতেই যদি দাজ্জাল আগমন করে তাহলে তোমাদেরকে ছাড়া আমি একাই তার বিরুদ্ধে ঝগড়া করব। আর আমি চলে যাওয়ার পর যদি সে আগমন করে তাহলে প্রত্যেক ব্যক্তিই নিজেকে হেফাযত করবে। আর আমি চলে গেলে আল্লাহই প্রতিটি মুসলিমকে হেফাযতকারী হিসেবে যথেষ্ট”।" (তিরমিজী- কিতাবুল ফিতান) হাদীসটি সহীহ।

আবদুল্লাহ ইবনু উমার (রা) বলেন, "“নবী (স) লোক সমাবেশে দাঁড়ালেন এবং মহান আল্লাহ্‌র প্রশংসা করলেন। এরপর তিনি দাজ্জাল প্রসঙ্গে বললেন, “তার সম্পর্কে আমি তোমাদেরকে সতর্ক করছি। এমন কোন নবী নেই যিনি তাঁর কওমকে এ বিষয়ে সতর্ক করেননি। তবে তার সম্পর্কে আমি তোমাদের এমন একটি কথা বলব যা কোন নবীই তাঁরা জাতিকে বলেননি। তা হল যে, সে কানা হবে আর আল্লাহ্‌ অবশ্যই কানা নন”।" (সহীহ বুখারী, হাদীস সংখ্যা- ৭১২৭)

আয়িশাহ (রা) হতে বর্ণিত। তিনি বলেন যে, "“আমি রসূলুল্লাহ (স) কে নামাযের ভিতরে দাজ্জালের ফিত্‌না থেকে আশ্রয় চাইতে শুনেছি”।" (সহীহ বুখারী, হাদীস সংখ্যা- ৭১২৯) 
তিনি নামাযের শেষ তাশাহুদে বলতেন, "“হে আল্লাহ! আমি আপনার কাছে কবরের আযাব, জাহান্নামের আযাব, জীবন-মরণের ফিতনা এবং মিথ্যুক দাজ্জালের ফিতনা থেকে আশ্রয় চাই”।" (সহীহ বুখারী, হাদীস সংখ্যা- ১৩৭৭)

সঠিক অনুচ্ছেদ শিরোনাম কোনটি?
titleA. ইয়াজুজ মাজুজ
titleB. দাজ্জাল সম্পর্কিত অন্যান্য হাদীস
titleC. কুরআন ও সহীহ হাদীসে ইয়াজুজ মাজুজ
titleD. প্রধান ঘটনা সমূহ
উত্তর: titleB
অনেক নারীবাদীরা যৌনশক্তির মতো শিল্পকে বিভ্রান্তিকর শোষণের উদাহরণ হিসাবে নিন্দা করে। লিঙ্গবিরোধী শিল্পের গুরুত্বপূর্ণ নারীবাদীদের মধ্যে রয়েছে আন্দ্রে ডকওয়ারিন এবং ক্যাথারিন ম্যাককিনন এই জুটি পর্নোগ্রাফি সীমাবদ্ধ নাগরিক আইন চেয়েছিল। তারা পুরুষ যৌন আধিপত্যকে সমস্ত মহিলা নিপীড়নের মূল হিসাবে দেখেছিল এবং এভাবে অশ্লীলতা, পতিতাবৃত্তি এবং পুরুষ যৌন শক্তির অন্যান্য প্রকাশের নিন্দা করেছিল।পর্নোগ্রাফি বিরোধী আন্দোলন পর্নোগ্রাফি এবং মিডিয়ায় সহিংসতার বিরুদ্ধে ওমেন তৈরির ভিত্তিতে ভিত্তি অর্জন করেছিল। যৌন যুদ্ধের সময়, এটি সান ফ্রান্সিসকোতে পর্নোগ্রাফির স্রষ্টা এবং বিতরণকারীদের বিরুদ্ধে মিছিল আয়োজন করেছিল এবং পর্নোগ্রাফির বিরুদ্ধে নারীদের বিরুদ্ধে পরিচালিত করেছিল, পর্নোগ্রাফির বিরুদ্ধে লড়াই করা নারীবাদীরা এবং একইভাবে ভিত্তিক সংগঠন এবং আমেরিকা যুক্তরাষ্ট্র জুড়ে প্রচেষ্টা চালিয়েছে।

সঠিক অনুচ্ছেদ শিরোনাম কোনটি?
titleA. ★যৌন শোষণ এবং যৌন শিল্পের নারীবাদী সমালোচনা সম্পাদনা
titleB. থ্যাঙ্কসগিভিং ২০০ সালে সদ্য বিপর্যস্ত সিয়াটল লাস্টি লেডি এর মার্কি
titleC. ★নারীবাদ এবং স্ট্র্যাপিংএডিট
titleD. মূল নিবন্ধ: লিঙ্গ-ইতিবাচক নারীবাদ
উত্তর: titleA
জামুরিয়া ব্লকের গ্রামীণ এলাকা দশটি গ্রাম পঞ্চায়েত নিয়ে গঠিত। এগুলি হল বাহাদুরপুর, দোবরানা, মদনতোড়, তপসি, চিনচুরিয়া, হিজলগাড়া, পরশিয়া, চুরুলিয়া, কেন্দা ও শ্যামলা। এই ব্লকের শহরাঞ্চল পরশিয়া, কেন্দা ও কুনুস্তারা সেন্সাস টাউন তিনটি নিয়ে গঠিত। ব্লকটি জামুরিয়া ও পাণ্ডবেশ্বর থানার অধীনস্থ। ব্লকের সদর বাহাদুরপুর।

সঠিক অনুচ্ছেদ শিরোনাম কোনটি?
titleA. জামুরিয়া ব্লক
titleB. এলাকা
titleC. রানিগঞ্জ ব্লক
titleD. বরাবনি ব্লক
উত্তর: titleA
ব্রুকলিনের বক্তৃতা শেষ করে বিবেকানন্দ চলে আসেন নিউ ইয়র্কে। তার শিষ্যেরাও কেউ কেউ সেখানে আসেন। তাই বিবেকানন্দকে সেখানেও ক্লাস নেওয়া শুরু করতে হয়। সেই সময় তিনি একটি ছোটো ঘর ভাড়া নিয়ে ছিলেন। শিষ্যদের সংখ্যা বাড়লে সেই ছোটো ঘরটিতে স্থানাভাব দেখা দিতে লাগল। তখন চেয়ারের বদলে তারা মেঝেতে বা ড্রেসারে বসে তার কথা শুনতে লাগলেন।

এই বক্তৃতা শুনতে সেই সময় অর্থ দিতে হত না। তাই খরচ চালানোর জন্য তাকে স্বেচ্ছাসেবীদের অর্থসাহায্যের উপর নির্ভর করতে হত। কিন্তু সেই অর্থ সামান্য ছিল। তাতে ঘর ভাড়া দেওয়া বা অন্যান্য খরচ নির্বাহ করা সম্ভব হচ্ছিল না। তাই অর্থাভাবে ক্লাসের ভবিষ্যৎ অনিশ্চিত হয়ে পড়ে। বিবেকানন্দ স্থির করেন বাইরে বক্তৃতা দিয়ে সেই খরচে ঘরে ক্লাস চালাবেন। তিনি শিষ্যদের ব্যাখ্যা করে বলেন, হিন্দু রীতি অনুযায়ী শিক্ষককে শিক্ষাদানের খরচ বহন করতে হয়।

সঠিক অনুচ্ছেদ শিরোনাম কোনটি?
titleA. ব্রুকলিনের বক্তৃতা
titleB. নিউ ইয়র্কের ক্লাস
titleC. প্রেক্ষাপট
titleD. থাউজেন্ড আইল্যান্ড পার্কের বক্তৃতা
উত্তর: titleB
শ্যামানন্দ সেন ছাড়াও সাধনা সমিতির অন্যান্য সদস্য ছিলেন হেমেন্দ্রকিশোর আচার্য চৌধুরী, সুরেন্দ্রমোহন ঘোষ, সিধু সেন, পৃথ্বীশচন্দ্র বসু, কোহিনুর ঘোষ, বিনোদচন্দ্র চক্রবর্তী, মহেন্দ্রচন্দ্র দে, আনন্দকিশোর মজুমদার, ভক্তিভূষণ সেন, ক্ষিতীশচন্দ্র বসু, মনোরঞ্জন ধর, সুধেন্দ্র মজুমদার, মতিলাল পুরকায়স্থ, সঞ্জীবচন্দ্র রায়, মোহিনীশঙ্কর রায়, দ্বিজেন্দ্র চৌধুরী ননী, ও নগেন্দ্রশেখর চক্রবর্তী। এঁদের সকলেই বহু বৎসর কারাগারে ও অন্তরীণে আবদ্ধ ছিলেন।

সঠিক অনুচ্ছেদ শিরোনাম কোনটি?
titleA. সাধনা সমিতির অন্যান্য সদস্যবৃন্দ
titleB. বিপ্লবী কর্মকাণ্ড
titleC. জন্ম
titleD. তথ্যসূত্র
উত্তর: titleA
সিংহের জন্ম জামাইকার মোরান্ট বেতে । তার বাবা-মা জামাইকার; তার মা আফ্রো-জ্যামাইকান বংশোদ্ভূত, তার বাবা ইন্দো-জামাইকান বংশোদ্ভূত। 

সিংহের বয়স যখন নয় বছর, তখন তার পরিবার যুক্তরাষ্ট্রে পাড়ি জমান। তিনি টালাহাসি, ফ্লোরিডার, ফ্লোরিডা স্টেট ইউনিভারসিটি থেকে তিনি নারী গবেষণা এবং মনোবিজ্ঞানে স্নাতক ডিগ্রী অর্জন করেন। 

সঠিক অনুচ্ছেদ শিরোনাম কোনটি?
titleA. জীবনের প্রথমার্ধ
titleB. মিস ওয়ার্ল্ড ২০১৯
titleC. মিস জ্যামাইকা ওয়ার্ল্ড ২০১৯
titleD. পেশা
উত্তর: titleA
প্রাতিষ্ঠানিকভাবে প্রকাশ হওয়ার আগেই বিভিন্ন গণমাধ্যমে প্রকাশ করা হয় যে, নতুন আইফোনে থাকবে ফিঙ্গারপ্রিন্ট সেন্সর, অ্যাপল ২০১২ সালের জুলাইয়ে মোবাইল নিরাপত্তা উন্নয়নকারী প্রতিষ্ঠান অথেনটেক ক্রয় করবে, সেটিও জানানো হয়, এটির মোড়কের তথ্যও ফাঁস হয় ও দেখানো হয় এর হোম বাটনের চারপাশে একটি লৌহ গোলক রয়েছে। সেপ্টেম্বর ২০১৩, অ্যাপলের মিডিয়া আয়োজনের সময় ঠিক একইরকমের চিত্র দেখা যায়। দ্যা ওয়াল স্ট্রিট জার্নাল একই সাথে এই গুজব প্রকাশ করে।

১০ সেপ্টেম্বর, ২০১৩ অ্যাপল একটি গণমাধ্যমের আয়োজনে আইফোন ৫সি ও আইফোন ৫এস এর ঘোষণা দেয়। ১৩ সেপ্টেম্বর, ২০১৩ আইফোন ৫সি এর প্রি-অর্ডার চালু হলেও আইফোন ৫এস এর কোন প্রি-অর্ডার চালু হয়েছিল না। উভয় ফোনই ২০ সেপ্টেম্বর, ২০১৩ মুক্তি পায়। আইফোন ৫এস এর টাচ-আইডির বেশি প্রচার করা হলেও এক্ষেত্রে ৬৪ বিট অ্যাপল ৭ ও ছিল একটি নজরকারা বিষয়।
স্কিলার তারপর এ৭ এর ক্ষমতা বর্ণনা করেন এবং এটির ক্যামেরা দিয়ে তোলা কিছু সুন্দর চিত্র দেখান। ১৮ সেপ্টেম্বর, ২০১৩ কিনোটের সময় তিনি আইওএস ৭ মুক্তির ঘোষণা দেন।

আইফোন ৫এস ২০ সেপ্টেম্বর, ২০১৩ যুক্তরাষ্ট্র, যুক্তরাজ্য, কানাডা, চীন, ফ্রান্স, জার্মানি, জাপান, হংকং, সিঙ্গাপুর এ মুক্তি পায়। ২৫ অক্টোবর, ২০১৩ আরো ২৫টি দেশে এটি মুক্তি পায় ও ১ নভেম্বর, ২০১৩ আরো ১২টি দেশে এটি মুক্তি দেয়া হয়। আইফোন ৫এস মুক্তিতে ইন্দোনেশিয়াই হচ্ছে শেষ দেশ যেখানে আইফোন ৫এস মুক্তি পায় ২৬জানুয়ারি, ২০১৪।

১৯ সেপ্টেম্বর, ২০১৪ আইফোনের নতুন সংস্করণ আইফোন ৬ ও আইফোন ৬প্লাস বের হয়। আগের সংস্করণটি কম দামে কেনা গেলেও, ৬৪জিবি সংস্করণটি বন্ধ হয়ে যায়। যখন আইফোন ৬ ও আইফোন ৬প্লাস মুক্তি পায়, আইফোন ৫এস এর সোনালি সংস্করণ ৯ সেপ্টেম্বর, ২০১৫ তে বন্ধ হয়ে যায়।

আইফোন ৫এস ২১মার্চ, ২০১৬ বন্ধ হয় ও আইফোন এসই বের হয় যেটির নকশা এক থাকলেও অভ্যন্তরীণ হার্ডওয়্যার আইফোন ৬এস এর মতো উন্নত করা হয়। এটি অ্যাপলের পণ্য মুক্তির প্রবণতাকে (উত্তর আমেরিকা ও পাশ্চাত্য ইউরোপে) ভেঙে দেয় যা আইফোন ৪এস মুক্তির সময় অক্টোবর ২০১১ চালু হয়। প্রবণতাটি ছিল, নতুন মুক্তিপ্রাপ্ত মডেলকে পূর্বের মডেলের সাথে একবছর রাখা হয়, পরে মুক্তির দ্বিতীয় বছর এটিকে মধ্য পরিসীমায় নেওয়া হয় এবং তৃতীয় বছর হয় এটির বন্ধ হওয়ার ঘোষণার শেষ বছর। যেখানে আইফোন ৫এস এর বিক্রি সেপ্টেম্বর ২০১৬ পর্যন্ত চালু থাকার কথা ছিল, পূ্র্বেই এটির এ৭ এর প্রতিস্থাপন করে বুঝিয়ে দেয় যে, "অ্যাপল আইওএসের জন্য দীর্ঘ চিপ সমর্থন উইন্ডো একবছরে নামিয়ে এনেছে"। আরো চাহিদা পূরণ করতে একটি নতুন আইফোন মুক্তির কথা ছিল। কেননা, আইফোন ৬ ও আইফোন ৬ প্লাস এর মুক্তির পর এর বিক্রি চাহিদা মতো হয়নি এবং এটি ২০১৬ সালে আইফোন পরিবারের প্রথম নেতিবাচক মুক্তি হতে পারত।

সঠিক অনুচ্ছেদ শিরোনাম কোনটি?
titleA. গ্রহণযোগ্যতা
titleB. ইতিহাস
titleC. নকশা
titleD. সামগ্রী
উত্তর: titleB